جولیا سوین گوردون

جولیا سوین گوردون (اینگلیسی جه: Julia Swayne Gordon، ونه بزانوم: Sarah Victoria Smith )، (بزائه 1878 اکتبر مایِ 29-بمرده 1933 می مایِ 28) اتّا امریکایی کاکَر بی‌یه که 1908 جه تا 1933 گدر، اقلا 228 تا فیلم‌ئون دله دیّه.

 وچگی 
گوردون، کولومبوسِ اوهایویِ دله دنیا بموئه، ونه پی‌یرمار لوئیز و آنا اسمیت بی‌نه, وه همونجه آموجش بدی‌یه و درس بخوندسّه. وه بورده دِنور تا اونجه جسی بُنستِل دسِّ بن دارماتیک بخونده.

 کاکری 
گوردون بورده نیویورک و اونجه تئاتر دله کاکری کرده، هنریتا کراسمن و جیمز ای. هرن همراکت نمایش اجرا کرده.

گوردنِ کا هاکردن فیلم‌ئون دله،  ادیسون کومپانی جه و 1905 گدر شروء بیّه، و 1908 دله وه بورده ویتگراف استودیوز. 1911 دله وه ویتگرافِ لیدی گودیوایِ فسانه‌یِ فیلم دله کا هاکرده. ونه موندگار بئی ترین نقش، اما ونه کاکری 1927 پیستا فیلم دله وینگز (Wings ، ونه معنی= بال‌ئون) بی‌یه کا  اتا اول جهونی جنگ فیلم هسّه، گوردون اونجه ریچارد ارلنِ مارِ نقش ره داشته که اونتا فیلم، بهترین فیلمِ اوسکار جایزه ره بورده. اونتا فیلم دله که خله ستایش بئی بساته کار هسه اتا پِر دراماتیک سکانس دره که گوردن دره ارلن جه خِدافظی کنّه که اون توم هسّه که ارلن خانه بوره فرانسه و اونجه جنگ و الجه وسّه وره تمرین هادن، اون سکانس دله گوردونِ چشِ اسری مشت-مشت اِنه و شه وچه وسّه دره چمدون ونّه و وِنه دلوسِ وچگیِ کا وسیله ره ونسّه چمدون دله النه.

 شخصی زیوش و بمردن 
گوردون، هیو تی. سوین جه ویلاج هاکرده.

وه کاکری ره تا اون گدر که بمرده ادامه هدا. 1923 می مایِ 28، وه سرطان وسه شه هالیوود سره‌یِ دله بمرده، وه 54 سال داشته. ونه کلین گرین لاون قبرسّون، کولومبوسِ اهوایو دله چال بیّه.

 اَتی فیلم‌اشناسی 
بندانگشتی|گوردون، 1922 گدر.
 لیدی گودیوا 1911 (کچیکِ فیلم)
 دِ شهرِ اتّا آسمی 1911 (کچیک فیلم)
 وینگز (بال‌ئون) 1927

 گالری 

 منبع 

 6 ده مایِ 1535 تبری، این ولگ اینگلیسی ویکی‌پدیا جه ترجمه بیّه.

 بریمی لینک‌ئون 

 جولیا سوین گوردون، IMDb درون.

رج:کا‌کر
رج:آمریکایی‌کاکر